15.รายการระหว่างกัน

15.1 บุคคลที่มีผลประโยชน์ร่วม

+------------+--------------+---------+-------------------------------+
| ชื่อบริษัท     | ประเภทกิจการ  | ทุนที่เรียก | ร้อยละของจำนวนหุ้นที่มีสิทธิออกเสียง   |
|            |              | ชำระแล้ว |                               |
|            | และลักษณะธุรกิจ | (บาท)   | หรือมีความสัมพันธ์ในลักษณะอื่น        |
+------------+--------------+---------+-------------------------------+
| บริษัท       | อาคาร        | 5,      | กรรมการบริษัท พี ลิสซิ่ง จำกัด คือ    |
| พี.ลิสซิ่ง     | สำนักงานให้เช่า | 000,000 | นายปรีชา ถิรกิจพงศ์               |
| จำกัด       |              |         | เป็นกรรมการและผู้บริหารของบมจ.    |
|            |              |         | ปรีชา กรุ๊ป                      |
+------------+--------------+---------+-------------------------------+

15.2 รายการระหว่างกัน

จากมติที่ประชุมวิสามัญผู้ถือหุ้นครั้งที่ 1/2539 เมื่อวันที่ 8 ตุลาคม 2539
ที่ได้มีการอนุมัติให้ซื้อที่ดินพร้อมสิ่งปลูกสร้างจากบริษัท พี ลิสซิ่ง จำกัด ซึ่งต่อไปเรียกว่า “พี ลิสซิ่ง”
ในราคา 175 ล้านบาท (โดยไม่รวมงานสถาปัตยกรรมและงานระบบในอาคาร)
ซึ่งเป็นรายการเกี่ยวโยงและได้ทำสัญญาจะซื้อจะขายที่ดินพร้อมสิ่งปลูกสร้าง เมื่อวันที่ 2 สิงหาคม
2539 โดย พี ลิสซิ่ง ยินยอมให้บริษัทเข้าดำเนินงานสถาปัตยกรรมและงานระบบในอาคาร
และเมื่ออาคารพร้อมใช้งานบริษัทได้เข้ามาใช้ประโยชน์ในอาคาร
โดยถือสิทธิครอบครอบอาคารตามสัญญาจะซื้อจะขายที่ดินพร้อมสิ่งปลูกสร้าง
นอกจากนี้บริษัทได้ทำการชำระเงินค่ามัดจำให้แก่บริษัท พี ลิสซิ่ง จำกัด ไปแล้วเป็นจำนวน 85.56
ล้านบาท และลงทุนในงานสถาปัตยกรรมและงานระบบในอาคาร จำนวน 26.45 ล้านบาท

แต่เนื่องจากเกิดวิกฤตเศรษฐกิจทำให้ทั้งสองฝ่ายไม่สามารถปฏิบัติตามข้อตกลงในสัญญาจะซื้อจะขายได้
บริษัทได้พิจารณาแก้ไขรายการเกี่ยวโยงเดิมเสียใหม่
โดยเปลี่ยนแปลงเป็นการเช่าอาคารปรีชากรุ๊ปแทน บริษัทได้เจรจาตกลงกับบริษัท พี ลิสซิ่ง จำกัด
โดยได้มีการประเมินความเสียหายที่เกิดขึ้นกับทั้งสองฝ่าย
อันเนื่องมาจากการยกเลิกสัญญาจะซื้อจะขายและอยู่บนเงื่อนไขการค้าปกติโดยค่าเสียหายที่บริษัทควรจะจ่ายเป็นจำนวนเงิน
171.32 ล้านบาท หักกับค่าเสียหายที่บริษัทควรจะได้รับจำนวนเงิน 186.67 ล้านบาท
คงเหลือสุทธิที่บริษัทจะได้รับคืนเป็นเงิน 15.35 ล้านบาท

บริษัทเช่าพื้นที่อาคารกับบริษัท พี ลิสซิ่ง จำกัด โดยเช่าพื้นที่อาคารปรีชากรุ๊ป เลขที่ 1919
ถนนพัฒนาการ แขวงสวนหลวง เขตสวนหลวง กรุงเทพฯ ชั้น 5,6,8 พื้นที่รวม 3,091
ตารางเมตร ตามการใช้สอยจริง และความเหมาะสมของบริษัท โดยอัตราค่าเช่าตารางเมตรละ
160.-บาท ค่าเช่าต่อเดือนเป็นเงิน 494,560.-บาท ระยะเวลา 3 ปี ตั้งแต่ 12 มกราคม 2549
ถึง 11 มกราคม 2552 รวมเป็นเงิน 17,804,160.-บาท และจะมีสิทธิเช่าต่ออีก 3 ปี

การชำระค่าเช่ารายเดือน เดือนละ 494,560.-บาท บริษัทจะหักกลบหนี้กับเงินมัดจำอาคารกับ พี
ลิสซิ่ง จำกัด เป็นเงิน 250,000.-บาทต่อเดือน ส่วนที่เหลือชำระเป็นเงินสดจำนวน
244,560.-บาทต่อเดือน บริษัทไม่หักกลบค่าเช่าทั้งจำนวนกับหนี้เงินมัดจำก็เพี่อให้ พี ลิสซิ่ง
มีกระแสเงินสดที่แน่นอนส่วนหนึ่งนำไปชำระหนี้ให้กับ บสท.
ซึ่งเป็นผลดีต่อบริษัทในการเช่าอาคารปรีชากรุ๊ปต่อไป โดยเงินค่าเช่าที่บริษัทจะหักกลบหนี้ เดือนละ
250,000.-บาท เป็นเวลา 3 ปี คิดเป็นเงิน 9 ล้านบาท หักกับเงินมัดจำอาคาร พี ลิสซิ่ง
จะต้องชำระคืน จำนวน 15.35 ล้านบาท จะมียอดคงเหลือ 6.35 ล้านบาท
บริษัทจะนำมาหักกลบหนี้กับค่าเช่าที่จะเช่าอาคารต่อไปได้อีก ประมาณ 2 ปี 2 เดือน

การดำเนินการหักกลบลบหนี้และเช่าพื้นที่อาคารดังกล่าว
บริษัทได้รับการอนุมัติจากที่ประชุมวิสามัญผู้ถือหุ้นครั้งที่ 1/2549 เมื่อวันที่ 12 มกราคม 2549 แล้ว

+---------------+-------------+----------------------------+---------+
| หน่วย : บาท    |             |                            |         |
+---------------+-------------+----------------------------+---------+
| ชื่อบริษัท        | ปร          | รายละเอียดรายการระหว่างกัน    | 2548    |
|               | ะเภทรายการ/ |                            |         |
|               |             |                            |         |
|               | บ           |                            |         |
|               | ริษัทที่เกี่ยวข้อง |                            |         |
+---------------+-------------+----------------------------+---------+
| 1. บมจ. ปรีชา  | ค่าเช่า กับ    | เช่าพื้นที่อาคารสำนักงาน เนื้อที่    | 456,000 |
| กรุ๊ป           |             | 152 ตร.ม. @                |         |
|               | บจ. พี.ลิสซิ่ง  |                            |         |
|               |             | 250 บาท/เดือน (เดือนละ       |         |
|               |             | 38,000 บาท)                |         |
+---------------+-------------+----------------------------+---------+
| 2. บจ.        | ค่าเช่า กับ    | เช่าพื้นที่อาคารสำนักงานเนื้อที่ 45  | 135,000 |
| พี.บี.เอ็สเตท    |             | ตร.ม .@                    |         |
|               | บจ. พี.ลิสซิ่ง  |                            |         |
|               |             | 250 บาท/เดือน(เดือนละ 11,250 |         |
|               |             | บาท)                       |         |
+---------------+-------------+----------------------------+---------+
| 3. บจ. เฮ้าส์ซิ่ง | ค่าเช่า กับ    | เช่าพื้นที่อาคารสำนักงานเนื้อที่ 160 | 480,000 |
|               |             | ตร.ม. @                    |         |
| คอมเพล็กซ์      | บจ. พี.ลิสซิ่ง  |                            |         |
|               |             | 250 บาท/เดือน (เดือนละ       |         |
|               |             | 40,000 บาท)                |         |
+---------------+-------------+----------------------------+---------+
| 4. บจ.        | ค่าเช่า กับ    | เช่าพื้นที่อาคารสำนักงานเนื้อที่ 112 | 336,000 |
| จี.เอช.ไอ.     |             | ตร.ม. @                    |         |
|               | บจ. พี.ลิสซิ่ง  |                            |         |
| เ             |             | 250 บาท/เดือน (เดือนละ       |         |
| อ็นเตอร์เทนเม้นท์ |             | 28,000 บาท)                |         |
+---------------+-------------+----------------------------+---------+
| 5. บจ.        | ค่าเช่า กับ    | เช่าพื้นที่อาคารสำนักงานเนื้อที่ 26  | 78,000  |
| แอล.เอสเตท    |             | ตร.ม. @                    |         |
|               | บจ. พี.ลิสซิ่ง  |                            |         |
|               |             | 250 บาท/เดือน (เดือนละ 6,500 |         |
|               |             | บาท)                       |         |
+---------------+-------------+----------------------------+---------+

ที่ประชุมวิสามัญผู้ถือหุ้น ครั้งที่ 1/2539 เมื่อวันที่ 8 ตุลาคม 2539 ได้อนุมัติให้บริษัท ปรีชา กรุ๊ป
จำกัด (มหาชน) ซื้อที่ดินพร้อมสิ่งปลูกสร้าง จากบริษัท พี.ลิสซิ่ง จำกัด ซึ่งเป็นบริษัทที่เกี่ยวข้องกัน
(เนื่องจากผู้ถือหุ้น กรรมการและผู้บริหาร ของทั้งสองบริษัทเป็นกลุ่มเดียวกัน)
ซึ่งรายการยังไม่เกิดขึ้น ดังสรุปรายการได้ดังนี้

  (1) ลักษณะทั่วไปของรายการระหว่างกัน

บริษัท ปรีชากรุ๊ป จำกัด (มหาชน) จะซื้ออาคารสำนักงาน 3 หลังเลขที่ 2, 4 และ 1919 ถ.
พัฒนาการ แขวงสวนหลวง เขตสวนหลวง กรุงเทพ เนื้อที่รวม 12,571 ตรม.
พร้อมที่ดินที่ตั้งอาคารเนื้อที่ 1 ไร่ 1 งาน 56 ตารางวา ในราคา 175 ล้านบาท จากบริษัท พี.
ลิสซิ่ง จำกัด โดยผู้ขายจะเป็นผู้ชำระค่าธรรมเนียมการโอนและ ภาษี
แต่บริษัทฯได้ให้บริษัทประเมินราคาตามสภาพปัจจุบันซึ่งประเมินโดย บริษัท เยียร์ แอพไพรซัล จำกัด
ได้ประเมินราคา 201 ล้านบาท ณ 23 ธันวาคม 2547 (ตามสภาพปัจจุบัน)

(2) ความจำเป็นและความสมเหตุสมผล

เนื่องจากสถานที่ตั้งของบริษัท ปรีชากรุ๊ป จำกัด (มหาชน) และบริษัทในเครือในปัจจุบัน
ได้เช่าอาคาร สำนักงานของ บริษัท พี. ลิสซิ่ง จำกัด ซึ่งจ่ายค่าเช่าปีละประมาณ 1.485 ล้านบาท
ทำให้บริษัทมีความเห็นว่าควรมี อาคารสำนักงานเป็นของตนเอง ซึ่งจะเป็นการประหยัดค่าเช่า
และยังมีรายได้จากค่าเช่าในพื้นที่ที่เหลือได้อีก

หมายเหตุปัจจุบันระยะเวลาการชำระหนี้ และรับโอนกรรมสิทธิ์ในที่ดิน พร้อมสิ่งปลูกสร้างตามสัญญา
ได้เลยระยะเวลาที่กำหนดไว้ในสัญญาแล้ว บริษัทผู้ขายได้ให้ใช้สถานที่จนถึงปัจจุบัน

บริษัทฯและบริษัทย่อยค้างค่าเช่ากับ บริษัท พี.ลิสซิ่ง จำกัดจำนวน 11 ล้านบาท

ในงบการเงินฉบับตรวจสอบของบริษัทและบริษัทย่อย สำหรับปีสิ้นสุดวันที่ 31 ธันวาคม 2548
บริษัทได้ตั้งค่าเผื่อหนี้สงสัยจะสูญ สำหรับเงินมัดจำค่าซื้อสินทรัพย์ข้างต้นจำนวน 85.56 ล้านบาท
เนื่องจากสินทรัพย์ดังกล่าวยังไม่สามารถโอนกรรมสิทธิ์เป็นของบริษัทได้

เหตุการณ์ภายหลังวันที่ในงบการเงิน ณ 31 ธันวาคม 2548

ที่ประชุมวิสามัญผู้ถือหุ้น เมื่อวันที่ 12 มกราคม 2549
มีมติเป็นเอกฉันท์ให้หักกลบลบหนี้ค่าความเสียหายที่เกิดขึ้นระหว่างบริษัท ปรีชากรุ๊ป จำกัด (มหาชน)
กับ บริษัท พี ลิสซิ่ง จำกัด อันเนื่องมาจากการยกเลิกสัญญาจะซื้อจะขายที่ดินพร้อมสิ่งปลูกสร้าง
ซึ่งบริษัทได้เจรจาตกลงกับ บริษัท พี ลิสซิ่ง จำกัด
โดยได้มีการประเมินความเสียหายที่เกิดขึ้นกับทั้งสองฝ่าย
อันเนื่องมาจากการยกเลิกสัญญาจะซื้อจะขายและอยู่บนเงื่อนไขการค้าปกติ โดยค่าเสียหายที่บริษัท
ควรจะจ่ายเป็นจำนวนเงิน 171,320.055 บาท หักกับค่าเสียหายที่บริษัทควรจะได้รับ จำนวนเงิน
186,670,971 บาท คงเหลือเงินสุทธิที่บริษัทจะได้รับคืนเป็นเงิน 15,350,916 บาท

บริษัทมีความประสงค์จะดำเนินการเช่าพื้นที่อาคารกับบริษัท พี ลิสซิ่ง จำกัด ค่าเช่าต่อเดือนเป็นเงิน
494,560 บาท ระยะเวลา 3 ปี ตั้งแต่ 12 มกราคม 2549 ถึง 11 มกราคม 2552 รวมเป็นเงิน
17,804,160 บาท และจะมีสิทธิเช่าต่ออีก 3 ปี
บริษัทจะหักกลบลบหนี้ที่จะได้รับคืนกับค่าเช่าพื้นที่อาคารเป็นเงิน 250,000 บาท ต่อเดือน
ค่าเช่าส่วนที่เหลือชำระเป็นเงินสด จำนวน 244,560 บาท ต่อเดือน